Rikollinen vai ei? Sen näkee naamasta! | Terveys | Iltalehti.fi
Rikollinen vai ei? Sen näkee naamasta!
Maanantai 28.3.2011 klo 16.39
Amerikkalaistutkimuksen mukaan rikolliset on mahdollista tunnistaa ei-rikollisista ulkonäön perusteella.
Opiskelijoiden piti rikollisten tunnistamisen lisäksi arvioida tarkemmin, mihin rikokseen kuvien henkilöt olivat mahdollisesti syyllistyneet. (COLOURBOX.COM)
Tunnistatko rikolliset? Katso tutkimuksen kasvokuvat!
Tutkijaryhmä teki kokeen, jossa opiskelijaryhmälle näytettiin 32 kasvokuvaa. Yllättävää kyllä, opiskelijat pystyivät pelkkien kuvien perusteella arvioimaan, kuka henkilöistä oli tuomittu rikoksesta.
Kuviin oli valittu länsimaisen näköisiä ihmisiä, joista puolet oli tuomittu rikoksista. Kuvien henkilöillä ei ollut arpia, tatuointeja tai tunnistettavaa partaa.
Naiset eivät tunnistaneet raiskaajia
Opiskelijoiden piti rikollisten tunnistamisen lisäksi arvioida tarkemmin, mihin rikokseen kuvien henkilöt olivat mahdollisesti syyllistyneet. Kuvien rikolliset oli valittu siten, että he olivat syyllistyneet vain yhteen tiettyyn rikokseen.
Tutkimuksen toinen yllättävä tulos olikin siinä, että naiset eivät kyenneet erottamaan raiskaajia kasvokuvien perusteella. Naiset olivat taipuvaisia arvioimaan raiskaajat mieluummin ei-rikollisiksi. Tutkijaryhmän mukaan naiset eivät tunnistaneet raiskaajia rikollisiksi, koska raiskaajalla voi olla kyky huijata uhria luotettavalla olemuksellaan.
Tulokset julkistetiin Journal of Social, Evolutionary, and Cultural Psychology -lehdessä.